Source: http://nrsr.sk.sayit.parldata.eu/speaker/imrich-andrej%C4%8D%C3%A1k
Timestamp: 2017-09-21 16:00:20+00:00
Document Index: 808735

Matched Legal Cases: ['§ 6', '§ 20', '§ 20', '§ 2', '§ 2', '§ 3', '§ 3', '§ 2', '§ 2', '§ 2']

Zobraziť rečníka: Imrich Andrejčák :: SayIt
Prosím členov výboru pre obranu a bezpečnosť, aby sme sa stretli v kancelárii predsedu na prízemí.
Chcel by som len veľmi stručne pre poslancov povedať:, že bol som členom vlády, keď pán generálny prokurátor prehlásil, že do vlády chodiť nebude, kým ho to nezačne zaujímať. Je to v zázname. A práve tak som ho videl tu ráno a potom odišiel, asi preto, že ho to nezaujíma ...
podľa § 6 zákona číslo 46/1993 Z. z. o Slovenskej informačnej službe je povinnosťou Národnej rady Slovenskej republiky na začiatku svojho volebného obdobia zvoliť z poslancov Národnej rady Slovenskej republiky osobitný kontrolný orgán Národnej rady na kontrolu činnosti Slovenskej informačnej služby. Až po jeho ...
Vážený pán predseda, vážení páni a panie poslankyne,
Myslím si, že by sme mohli hneď na úvod skončiť tú rétorickú rozcvičku a preskúšanie predsedu Národnej rady, či pozná rokovací poriadok. Navrhujem ukončiť rozpravu a hlasovať o návrhu predloženom predsedom Národnej rady.
uisťujem vás, že sme vo výbore hodnotili, či je alebo nie je vhodné a potrebné takúto komisiu plénu navrhnúť. Nevidíme v tom žiadne porušenie zákonných noriem. Naopak, vzhľadom na to, že v jednom z návrhov na vypočutie pre porušenie zákona je uvedený aj ...
chcem poďakovať pánu poslancovi Černákovi, že pripomenul veľmi priaznivé hodnotenie minulej vlády pána Mečiara, pretože málokto si to uvedomuje, že sme skutočne poriadne robili. Ale ubezpečujem vás, pán poslanec, že sme po pánu Mečiarovi nežiadali záruky, že budeme ministrami, nežiadali sme záruky, ani nám ...
Vážený pán predseda Národnej rady, vážený pán premiér, vážená Národná rada,
dovoľte mi len stručne reagovať na niektorú kritiku v oblasti prednesenej pánom poslancom Čarnogurským. Nesúhlasím s ocenením tejto časti, že je všeobecná, koncepčne neujasnená a že bojaschopnosť nezníži. Uznávam vás, pán poslanec, ako brilantného právnika, veď aj za hlbokej ...
Vážený pán podpredseda, vážená vláda, vážené panie a páni poslanci,
v priebehu terajšej schôdze Národnej rady odzneli len niektoré výhrady k navrhovanej výške výdavkov pre rezorty, ktoré sú nám príslušné. Dovoľte však pár slov k objasneniu situácie v rezorte obrany.
Po dlhú dobu existencie Slovenskej národnej rady a neskôr Národnej ...
chcem len pripomenúť, že konštrukcia zákona číslo 102 je takáto: Ten, kto informáciu poskytuje, musí stanoviť jej charakter utajenia. Ak chceme počuť verejnú správu, tak si odhlasujeme verejné zasadanie, ak chceme podrobnejšiu správu, konkrétnejšiu, ako sa minule požadovala, s dôkazmi, musí byť utajená, pretože inak to ...
Ďakujem za slovo. Chcel by som len pripomenúť niektorým pánom poslancom, že tu nie je priamy prenos televízie, takže vystúpenia môžeme skrátiť.
A po druhé, ďakujem pánu poslancovi Hrnkovi, že ma "zapísal do histórie", keď ma citoval ako autora. Ale nie je to tak. Zodpovednosť je naozaj u autora správy ...
19. januára 1993 bol zákonom číslo 39/1993 Z. z. vytvorený Najvyšší kontrolný úrad. Za dva roky jeho činnosti vo vedení máme dnes už tretiu garnitúru. Pri istej zhovievavosti pripusťme, že v prvom roku činnosti bolo nutné Najvyšší kontrolný úrad personálne vytvoriť, materiálne ...
Chcel by som poprosiť našu ctenú opozíciu, neprekrúcajte zmysel toho, čo bolo povedané. Ja som predsa nenavrhoval Najvyššiemu kontrolnému úradu uložiť žiadnu úlohu. V návrhu uznesenia je novú správu upraviť, nič viac. A to ostatné, čo som hovoril, bolo moja predstava o tom, čo by takáto správa mala obsahovať, aby ...
Sľubujem, že na ďalšie repliky nebudem odpovedať, ale chcem reagovať na námietku, že zle citujem § 20. Samozrejme, pretože v predloženej správe som sa nedočítal, že splnil povinnosť podľa § 20 ods. 1: "Nedostatky v činnosti ministerstiev a ostatných ústredných orgánov štátnej správy oznámi vláde." Oficiálne dokumenty o tom, ani prerokovanie vo ...
budem veľmi stručný a ospravedlňte ma, ak niečo preskočím, pretože pán poslanec Kanis aj pán minister obrany mi zobrali "vietor z plachiet". Predsa sú však niektoré myšlienky, ktoré chcem pred vami prezentovať.
Vládny návrh, ktorý prerokúvame, môže vyriešiť jeden z boľavých problémov. Tento ...
vládny návrh zákona Národnej rady Slovenskej republiky, ktorým sa mení a dopĺňa zákon Národnej rady Slovenskej republiky číslo 3/1993 Z. z. o zriadení Armády Slovenskej republiky v znení zákona Národnej rady Slovenskej republiky číslo 263/1994 Z. z. a mení zákon ...
som veľmi rád, že sa skončilo odpoludňajšie poslanecké šantenie okolo vysoko odbornej témy. Nedá mi, aby som na veľký pátos, ktorý odznel vo vystúpení pána Šimka, nepovedal aspoň niečo.
Pán poslanec, vážil som si vás ako právnika a dával som dobrý pozor, čo ...
V priebehu diskusie odznelo niekoľko návrhov. Prvý návrh predložil pán poslanec Langoš.
Nič neurážam.
Prvý návrh predložil pán poslanec Langoš.
Som pripravený k jednotlivým návrhom.
Prvý návrh podal pán poslanec Langoš. Navrhuje, aby bola v návrhu novely upravená formulácia, že "armáda tvorí ozbrojené sily."
Väčšinu života som bol vojakom z povolania a tam sme museli pred nadriadenými počkať, kým skončia, a podriadených tiež nechať hovoriť.
V spoločnej správe sú tieto návrhy:
K názvu zákona: Názov zákona sa mení takto: "Zákon Národnej rady Slovenskej republiky číslo 3/1993 Z. z. o zriadení Armády Slovenskej republiky v znení zákona Národnej rady Slovenskej republiky číslo 263/1994 Z. z., zákon číslo 92/1949 Zb. Branný zákon v znení neskorších predpisov a zákon číslo 76 ...
Po druhé: Doplniť o nový článok III v znení, ktoré som prečítal. Máte ho uvedené v novom znení na strane 3 spoločnej správy. Návrh odporúčam prijať.
Po tretie: V článku IV sa slová "1. júlom 1995" nahrádzajú slovami "dňom vyhlásenia". Návrh odporúčam prijať.
Pán poslanec Langoš dal dva návrhy - zmeniť formuláciu v tom zmysle, že armáda tvorí ozbrojené sily. Návrh neodporúčam prijať.
Druhý návrh pána poslanca Langoša: vypustiť v predloženej novele ustanovenie § 2 b) ods. 6. Návrh neodporúčam prijať.
Pán poslanec Mikloško navrhoval jeden návrh. Pán poslanec, váš návrh bol v podstate totožný s druhým návrhom pána poslanca Langoša, ktorý ho navrhol vypustiť. Myslím, že netreba o ňom hlasovať.
Ďalej boli návrhy pána poslanca Kanisa. Navrhuje vypustiť v § 2 odseky 4, 5 a 6. Návrh neodporúčam prijať.
O druhom návrhu pána poslanca Kanisa netreba hlasovať, pretože prvý nebol schválený. Išlo tam o technickú záležitosť.
Tretí návrh pána poslanca Kanisa: V článku IV doplniť vetu v § 3 ods. 1, že § 3 ods. 1 nadobúda účinnosť dňom 1. 1. 1996. Návrh neodporúčam prijať.
Pán poslanec Köteles mal dva návrhy. Návrh číslo 1 bol totožný s návrhom, ktorý podal pán poslanec Langoš ako druhý. Preto považujem za zbytočné dať o ňom hlasovať. Navrhoval vypustiť článok v § 2b ods. 6.
Prepáčte, navrhoval do vládneho návrhu vložiť namiesto terajšieho odseku 6 to, čo je v pôvodnom zákone 236. Pán poslanec, prosím vás, prečítajte presnú formuláciu.
To je návrh pána poslanca na zmenu vládnej novely. Neodporúčam ho prijať.
Druhý návrh pána poslanca Kötelesa bol totožný s tretím návrhom pána poslanca Kanisa, o ktorom sme už hlasovali. Preto pokladám hlasovanie o ňom za zbytočné.
Posledný bol návrh pána poslanca Morica k bodu 4 § 2a nový ods. 3 znie: "Podrobnosti o organizačnom členení armády (podľa odseku 1) upraví ministerstvo obrany ...
Pán predsedajúci, to sú všetky návrhy. Môžeme prikročiť k záverečnému hlasovaniu.
Odporúčam vládny návrh v znení schválených pripomienok prijať.
rozprava o návrhu zákona, ktorý prerokúvame, aj keď miestami vybočuje z rámca korektnosti, je iste užitočná nielen preto, že priamym prenosom Slovenskej televízie ukazuje, ako sa ktorý poslanec správa voči kolegom, často aj aké, o čo má ekonomické záujmy a ako tento zámer ...
Po druhé, ďakujem. Prepáčte, nemal som možnosť ako vy celý život žiť na Slovensku. Nemal som ani v ÚV KSČ, ani v ÚV KSS, ani v žiadnych vládnych orgánoch príbuzných, prekladali ma ako obyčajného smrteľníka. Ale ďakujem, snažím sa. Nemyslím to v zlom, ospravedlňujem sa ostatným, že často mám zažité ...
Vážený pán predsedajúci, vážené panie poslankyne, páni poslanci...
Dovoľte mi, aby som vzhľadom na to, že nebol schválený vedúci kancelárie, aby som prečítal rozhodnutie prezidenta Slovenskej republiky.
Čítam text.
Rozhodnutie prezidenta Slovenskej republiky o vrátení zákona z 23. júna 1995, ktorým sa mení a dopĺňa zákon číslo 3/1993 Z. z. o zriadení Armády Slovenskej republiky v znení zákona číslo 263/1994 Z. z., zákon číslo 92/1949 Zb. Branný zákon v znení neskorších predpisov a zákon číslo 76 ...
Predkladateľom materiálu je prezident Slovenskej republiky Michal Kováč.
Podľa článku 87 ods. 3 a článku 102 písm. n) Ústavy Slovenskej republiky vraciam Národnej rade Slovenskej republiky zákon z 23. júna 1995, ktorým sa mení a dopĺňa zákon o zriadení Armády Slovenskej republiky, Branný zákon a zákon o niektorých služobných pomeroch vojakov.
Žiadam, aby Národná rada Slovenskej republiky ...
...ani tým, že ústavný zákon číslo 119/1995 Z. z. o zamedzení rozporu záujmov pri výkone funkcií ústavných činiteľov a vyšších štátnych funkcionárov v § 2 náčelníka generálneho štábu neuvádza. Je tomu tak preto, že na účely citovaného ústavného zákona nebolo potrebné riešiť problematiku vysokých funkcionárov armády, keďže potrebné zákazy pre ...
Hlásim sa ako prvý do diskusie.